L 78/12 Den Europæiske Unions Tidende 24.3.2015 KOMMISSIONENS FORORDNING (EU) 2015/491 af 23. marts 2015 om ændring af forordning (EU) nr. 605/2014 om ændring, med henblik på introduktion af fare- og sikkerhedssætninger på kroatisk og dens tilpasning til den tekniske og videnskabelige udvikling, af Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 ()), særlig artikel 37, stk. 5, og ud fra følgende betragtninger: (1) — Kommissionens forordning (EU) nr. 605/2014 (?), der blev vedtaget den 5. juni 2014, foreskriver anvendelse af nye eller opdaterede bestemmelser for harmoniseret klassificering og mærkning af en række stoffer fra den 1. april 2015. På grund af visse forsinkelser i vedtagelsen af nævnte forordning er overgangsperioden, indtil forordning (EU) nr. 605/2014 begynder at finde anvendelse, væsentligt kortere end overgangsperioderne for tidligere tilpasninger til den tekniske og videnskabelige udvikling. Ti måneder synes ikke at være tilstrækkeligt til, at de erhvervsdrivende kan nå at tilpasse sig til de nye regler, hvoraf nogle berører almindeligt anvendte kemikalier. Anvendelsesdatoen bør derfor udskydes for at give mulighed for en overgangsperiode, som er i overensstemmelse med den praksis, der har været anvendt i forbindelse med tidligere tilpasninger til den tekniske udvikling af forordning (EF) nr. 1272/2008. (2) — For at de erhvervsdrivende så hurtigt som muligt kan få sikkerhed for, at datoen for den obligatoriske anvendelse udskydes, er det nødvendigt, at nærværende forordning træder i kraft så hurtigt som muligt efter offentliggørelsen i Den Europæiske Unions Tidende. (3) — Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 133 i FEuropa-Parlamentets og Rådets forordning (EF) nr. 1907/2006 () — VEDTAGET DENNE FORORDNING: Artikel 1 Artikel 3, stk. 3, i forordning (EU) nr. 605/2014 affattes således: »3. — Artikel 1, stk. 3, finder anvendelse fra den 1. januar 2016.« Artikel 2 Denne forordning træder i kraft dagen efter offentliggørelsen i Den Europæiske Unions Tidende. () EUTL 353 af 31.12.2008, s. 1. (?) Kommissionens forordning (EU) nr. 605/2014 af 5. juni 2014 om ændring, med henblik på introduktion af fare- og sikkerhedssætninger på kroatisk og dens tilpasning til den tekniske og videnskabelige udvikling, af Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger (EUT L 167 af 6.6.2014, s. 36). (') Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1).